یمن ده گی حوثی لر, سعودی عربستان نینگ نجران هوا قونلغه سی گه قره ته هوایی هجوم اویوشتیردی.
سعودی عربستان ییتکچیلیگیده گی ائتلاف کوچ لری نینگ سوزچیسی تُرکی المالکی, ایران تامانیدن حمایت قیلینیاتگن حوثی لرنینگ سعودی عربستان نینگ جنوبیده گی نجران شهریده مهم بیر نقطه گه قره ته هوایی هجوم اویوشتیرگن لیگی نی بیلدیردی.
المالکی, اوشبو هوایی هجوم اوچون پیلوت سیز طیاره لردن فایده له نیلگن لیگی نی معلوم قیلدی.
سوزچی, اوشبو هجوم نینگ جانی و مالی خساره سی باره سیده معلومات بیرمه دی.
باشقه بیر تاماندن ایسه حوثی لر گه باغلیق المسیره تلویزیونی آرقه لی بیریلگن بیر خبرده, نجران هوا قونلغه سی گه قره ته هجوم اویوشتیریلگن لیگی و خوددی شوو ییرده گی سلاح و مهمات دیپوسی نینگ هدف قیلیب آلینگن لیگی معلوم قیلیندی.
عینی دمده خبرده, حادثه محللیده یانغین حادثه سی نینگ یوز بیرگن لیگی بیلدیریلدی.
سعودی عربستان, یمن چیگره سیده اورین آلگن و ایریم پیت لرده حوثی لرنینگ هجومی گه دوچ کیلیاتگن نجران منطقه سیده گی هوا قونلغه سی نینگ رمضان آییده قیته باشدن فعالیت گه باشله گن لیگی نی بیلدیرگن ایدی.
2015 – ییلده یمن ده گی اوروش لر سببلی  نجران هوا قونلغه سی نینگ فعالیتی توخته تیلگن ایدی.
اوزاق بیر مدت دن بیری برقرارسیزلیک نینگ حاکم بولگن یمن ده حوثی لر بیلن حکومت کوچ لری اورته سیده اوروش لر دوام ایتماقده.
حوثی لر, 2014- ییلی سپتامبر آییدن بیری پایتخت صنعا و ایریم منطقه لرنی کنترول ایترایکن, سعودی عربستان ییتکچیلیگیده گی ائتلاف کوچ لری ایسه 2015- ییلی مارچ آییدن بیری حوثی لر گه قرشی یمن حکومتی نی قوللب- قُوَتله ماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
